Zmluva o dielo
uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov
I.
Zmluvné strany

1.1	Objednávateľ:	Názov: 			Rímskokatolícka cirkev 
					Biskupstvo Spišské Podhradie
		IČO: 			00179124
		DIČ:			2021235689
		IČ DPH:		SK2021235689
		Bankové spojenie: 	Slovenská sporiteľňa, a.s.
		Číslo účtu (IBAN): 	SK21 0900 0000 0051 3504 4601					Oprávnený konať: 	ThDr. Štefan Sečka, PhD.

		Oprávnený rokovať:	PhDr. Mgr. Eva Ragalová
		Telefón/email:		+421911246284/riaditel@zsdilong.sk
(ďalej ako „objednávateľ“)
a
1.2	Zhotoviteľ:	Obchodné meno:	
				Sídlo:			
				IČO:			
				IČ DPH:		
				Zapísaný:		
				oddiel:			
				Bankové spojenie:
				Číslo účtu (IBAN):
				Oprávnený konať:

		Oprávnený rokovať:
		Telefón/email:	
(ďalej ako „zhotoviteľ“).
II.
Predmet zmluvy
2.1	Zhotoviteľ sa zaväzuje, že za podmienok dohodnutých v tejto zmluve, vo vlastnom mene, na vlastnú zodpovednosť, na svoje náklady a na svoje nebezpečie pre objednávateľa zrealizuje v dohodnutej dobe dielo „Zvýšenie kapacity pre predprimárne vzdelávanie v Základnej škole s materskou školou Rudolfa Dilonga v Trstenej“  (ďalej len „dielo“) podľa:
2.1.1	podrobného položkového rozpočtu, ktorý je neoddeliteľnou súčasťou tejto zmluvy ako Príloha č.1,
2.1.2	projektovej dokumentácie, ktorá bola prílohou č. 2 výzvy na predkladanie ponúk,
2.1.3	ostatných neodkladných požiadaviek, resp. zmien objednávateľa zapísaných v stavebnom denníku, pričom zhotoviteľ je povinný ich rešpektovať.
2.2	Pri realizácii diela postupuje zhotoviteľ samostatne v súlade s príslušnými právnymi predpismi a záväznými technickými normami a podľa pokynov objednávateľa. 
2.3	Zhotoviteľ zhotovenie diela ako celku neodovzdá na realizáciu tretej osobe.
2.4	Dielo bude spolufinacované z verejných zdrojov na základe Zmluvy o poskytnutí nenávratného finančného príspevku č. IROP-Z-302021L072-221-10 uzavretej medzi Ministerstvom pôdohospodárstva a rozvoja vidieka SR v zastúpení Žilinským samosprávnym krajom (ďalej ako „poskytovateľ“) a objednávateľom (ďalej ako „zmluva o NFP“).

III.
Čas a miesto plnenia

3.1	Miestom plnenia je 
3.1.1	budova materskej školy na ulici Hviezdoslavovej 6 (súp. č. 824) v Trstenej,
3.1.2	budova materskej školy na Námestí M. R. Štefánika 27 (súp. č. 438) v Trstenej a
3.1.3	areál materskej školy na pozemku parc. reg. C KN č. 557/1 v k. ú. Trstená.
3.2	Zhotoviteľ je povinný prevziať stavenisko: 
3.2.1	do 3 pracovných dní od nadobudnutia účinnosti tejto zmluvy v prípade realizácie v mieste podľa bodu 3.1.1 a 3.1.2 tejto zmluvy,
3.2.2	do 3 pracovných dní od výzvy objednávateľa v prípade realizácie v mieste podľa bodu 3.1.3 tejto zmluvy.
3.3	Zhotoviteľ je povinný začať s realizáciou diela do 3 pracovných dní odo dňa prevzatia staveniska.
3.4	Zhotoviteľ je povinný ukončiť realizáciu diela a odovzdať dielo objednávateľovi: 
3.4.1	do 2 mesiacov odo dňa prevzatia staveniska podľa bodu 3.2.1 tejto zmluvy, najneskôr však v termíne do 2.9.2018; uvedená časť diela zodpovedá položkám č. 1 až 108 položkového rozpočtu uvedeného v prílohe č. 1 tejto zmluvy,
3.4.2	do 2 mesiacov odo dňa prevzatia staveniska podľa bodu 3.2.2 tejto zmluvy, najneskôr však v termíne do 31.8.2019, uvedená časť diela zodpovedá položkám č. 109 až 133 položkového rozpočtu uvedeného v prílohe č. 1 tejto zmluvy,
3.5	Ukončením realizácie diela sa rozumie odovzdanie kompletnej dodávky diela, o čom sa pri preberacom konaní po ukončení stavebných prác vyhotoví zápis o odovzdaní a prevzatí riadne zhotoveného diela, ktorý podpíšu oprávnení zástupcovia obidvoch zmluvných strán.
3.6	Ak zhotoviteľ vykoná dielo a pripraví ho na odovzdanie pred dohodnutým termínom, objednávateľ sa zaväzuje toto dielo prevziať aj v skoršie ponúknutom termíne. Objednávateľ sa zaväzuje, že dokončené dielo prevezme a za zhotovenie zaplatí dohodnutú cenu.
3.7	Zmluvné strany sa dohodli, že zhotoviteľ nie je v omeškaní s termínom ukončenia diela,  uvedeným v bode 3.4 po dobu, po ktorú nemohol svoju povinnosť, súvisiacu s realizáciou diela plniť následkom okolností, ktoré vznikli na strane objednávateľa. V tomto prípade má zhotoviteľ právo na predlženie lehoty výstavby a úhradu preukázateľných nákladov, ktoré mu z toho vznikli.
3.8	Zhotoviteľ je povinný ihneď oboznámiť objednávateľa o vzniku akejkoľvek udalosti, ktorá sťažuje zhotovenie diela s dôsledkom hroziaceho omeškania lehôt plnenia prác.
3.9	Objednávateľ je oprávnený pozastaviť plnenie predmetu zmluvy, ak realizácii bráni okolnosť vylučujúca zodpovednosť, a to po dobu trvania týchto okolností. Doba plnenia zmluvy sa tým automaticky predĺži o čas trvania okolností vylučujúcich zodpovednosť.

IV.
Cena diela

4.1	Cena za zhotovenie predmetu zmluvy v rozsahu čl. II tejto zmluvy je stanovená v zmysle zákona č. 18/1996 Z. z. o cenách v znení neskorších predpisov a  je doložená podrobným položkovým rozpočtom, ktorý tvorí neoddeliteľnú súčasť tejto zmluvy ako Príloha č. 1.
4.2	Cena za zhotovenie diela je:
4.2.1	Cena diela bez DPH  		             	EUR			
4.2.2	DPH 20%               		         		EUR			
4.2.3	Cena  spolu s DPH        		             	EUR 			
4.3	Práce, ktoré zhotoviteľ nevykoná alebo vykoná bez písomného príkazu objednávateľa alebo odchylne od projektovej dokumentácie podľa bodu 2.1.2 a dojednaných zmluvných podmienok, objednávateľ neuhradí.
4.4	V cene diela sú zahrnuté všetky náklady na zhotovenie predmetu diela: práca, materiál, dopravné náklady, skladné, atesty, vrátane všetkých ďalších dokladov, ktoré sú potrebné na kompletnú realizáciu všetkých zmluvných výkonov a vykonanie predmetu zmluvy tak, aby dielo bolo pripravené na protokolárne odovzdanie a užívania schopné. Zhotoviteľ prehlasuje, že cenová ponuka je kompletná a bola vypracovaná na základe projektovej dokumentácie podľa bodu 2.1.2 tejto zmluvy. Zhotoviteľ si prepočítal všetky výmery a tieto aj ocenil v celom rozsahu. Zhotoviteľ nemá nárok na zvýšenie ceny z dôvodu chýbajúcich položiek alebo chybného výpočtu výmery z projektovej dokumentácie.
4.5	V prípade, že sa počas realizácie ukáže potreba zmeny objemového alebo konštrukčného charakteru alebo prác navyše oproti pôvodne dohodnutému rozsahu prác, musia byť zaznamenané v stavebnom denníku a budú riešené v dodatku k tejto zmluve, bez možnosti navýšenia výslednej ceny za ich dodanie.
4.6	Cenu diela bude možné po dohode s objednávateľom meniť len vo výnimočných prípadoch, ako je zmena sadzby DPH, resp. zmenou upravenou všeobecne záväzným právnym predpisom a to písomným dodatkom k tejto zmluve, v rozsahu ešte nevykonaných a nevyfakturovaných prác.

V.
Platobné podmienky

5.1	Cena za dielo sa bude uhrádzať nasledovne: 
5.1.1	čiastkovými faktúrami a 
5.1.2	záverečnou/konečnou faktúrou. 
5.2	Čiastkovú faktúru zhotoviteľ vystaví po zrealizovaní časti prác na diele. Záverečnú faktúru zhotoviteľ vystaví podľa bodu 5.4 tejto zmluvy. Zhotoviteľ vystaví faktúru v súlade so zákonom č. 222/2004 Z. z. o dani z pridanej hodnoty v znení neskorších predpisov.
5.3	Právo zhotoviteľa fakturovať vzniká po skutočne zrealizovaných častí diela zhotoviteľom.
5.4	Záverečná faktúra sa považuje za platobný doklad, ktorým bude vykonané celkové finančné vysporiadanie diela. V tejto faktúre budú zohľadnené platby za časti diela zaplatené objednávateľom formou čiastkových faktúr. 
5.5	Zhotoviteľ vystaví faktúru v štyroch origináloch spolu so súpisom vykonaných prác a dodávok, ktorý musí byť odsúhlasený objednávateľom.
5.6	V prílohe faktúry bude zisťovací protokol stavby so súpisom vykonaných prác a dodávok, ktoré sú predmetom fakturácie.
5.7	V prípade, že faktúra nebude obsahovať náležitosti upravené platnými právnymi predpismi, objednávateľ je oprávnený vrátiť ju zhotoviteľovi na doplnenie. V takom prípade sa lehota splatnosti faktúry úmerne predĺži o dobu doplnenia. 
5.8	Zhotoviteľ bude objednávateľovi fakturovať iba skutočne zrealizované práce po písomnom odsúhlasení všetkých skutočne (riadne) vykonaných stavebných prác resp. ich častí,  stavebným dozorom, resp. osobou oprávnenou rokovať v mene objednávateľa, a to formou zisťovacieho protokolu a súpisu vykonaných prác a dodávok. Splatnosť faktúr je do 60 dní odo dňa doručenia objednávateľovi.
5.9	Objednávateľ neposkytuje preddavky ani zálohové platby.

VI.
Záruka a zodpovednosť za vady diela

6.1	Kvalita zhotoveného diela bude v súlade so záväznými technickými normami a odbornými normami, právnymi predpismi a zodpovedá účelu, pre ktorý sa  obvykle užíva.
6.2	Zhotoviteľ poskytuje objednávateľovi na dielo záruku v trvaní 60 mesiacov; na výrobky podľa záruky výrobcu - min. 24 mesiacov (okrem dodávok a zariadení, na ktoré výrobca dáva inú záruku).  Záruka začína plynúť odo dňa prevzatia diela bez vád podľa tejto zmluvy, resp. odo dňa potvrdenia odstránenia zistených vád uvedených v protokole o odovzdaní a prevzatí diela a objednávateľ má právo na bezplatné odstránenie vady.
6.3	Prípadnú reklamáciu vady diela je objednávateľ povinný uplatniť bezodkladne po zistení vady písomnou  formou na adresu zhotoviteľa.
6.4	Reklamované vady je zhotoviteľ povinný odstrániť do 7 dní od ich nahlásenia.
6.5	Reklamované vady, ktoré označí objednávateľ za havarijné, je zhotoviteľ povinný odstrániť do 24 hodín od ich nahlásenia. Sú to najmä tie vady, na základe ktorých nemôže objednávateľ dielo užívať a hrozí mu majetková ujma alebo ohrozenie života a zdravia osôb.
6.6	V prípade, že zhotoviteľ neodstráni reklamované vady v lehote podľa bodu 6.3, resp. 6.4, je objednávateľ oprávnený nechať tieto vady odstrániť treťou osobou a náklady vyúčtovať zhotoviteľovi. Zhotoviteľ sa zaväzuje tieto náklady uhradiť v plnej výške do 21 kalendárnych dní odo dňa obdržania faktúry, ktorou mu boli tieto  náklady vyúčtované. 

VII.
Sankcie

7.1	V prípade omeškania zhotoviteľa s plnením termínov uvedených v tejto zmluve alebo v prípade omeškania zhotoviteľa s riadnym a včasným protokolárnym odovzdaním diela podľa bodu 3.4 tejto zmluvy má objednávateľ právo na zaplatenie zmluvnej pokuty vo výške 0,05 % z celkovej ceny diela za každý aj začatý deň omeškania.
7.2	Ak bude zhotoviteľ v omeškaní s riadnym a včasným odstránením vád a nedorobkov za podmienok a v lehotách oznámených objednávateľom počas realizácie diela alebo uvedených v protokole o odovzdaní a prevzatí diela alebo zistených v záručnej dobe je zhotoviteľ povinný zaplatiť objednávateľovi zmluvnú pokutu vo výške 100,00 EUR za každý aj začatý deň omeškania až do ich riadneho odstránenia, a to za každú vadu samostatne.
7.3	V prípade omeškania objednávateľa so splnením svojho peňažného záväzku akéhokoľvek druhu, vyplývajúceho z tejto zmluvy má zhotoviteľ právo na úrok z omeškania vo výške 0,05 % z dlhovanej čiastky za každý deň omeškania.
7.4	Zmluvnými pokutami dohodnutými v tejto zmluve nie je dotknutý nárok zmluvných strán na náhradu škody v plnom rozsahu, a to aj keby táto presahovala výšku zmluvnej pokuty.
7.5	Zmluvné strany vyhlasujú, že zmluvné pokuty dohodnuté v tejto zmluve považujú za primerané.

VIII. 
Odstúpenie od zmluvy, zánik zmluvy,
 zmena zmluvy a  riešenie sporov

8.1	Objednávateľ môže odstúpiť alebo čiastočne odstúpiť od tejto zmluvy alebo odobrať zhotoviteľovi časť prác a výkonov tvoriacich predmet zmluvy a nechať ich realizovať tretími osobami na náklady zhotoviteľa bez ohľadu na jednotkové ceny určené v položkovom rozpočte (Príloha č.1) z nasledovných dôvodov na strane zhotoviteľa, ktoré sa považujú za podstatné porušenie tejto zmluvy:
8.1.1	Ak zhotoviteľ neodôvodnene neprevzal stavenisko alebo sa omeškáva s nástupom a začatím prác a dodávok o viac ako 10 (desať) dní.
8.1.2	Ak zhotoviteľ nezhotovuje predmet plnenia v požadovanej kvalite a v súlade s touto zmluvou.
8.1.3	Ak Poskytovateľ je v omeškaní s plnením termínov uvedených v tejto zmluve o viac ako 10 (desať) dní.
8.1.4	Ak vzhľadom na hospodársku situáciu alebo postup zhotoviteľa je nepravdepodobné, že zhotoviteľ dodrží termíny plnenia podľa tejto zmluvy.
8.1.5	Ak bol na majetok zhotoviteľa vyhlásený konkurz alebo ak bol podaný návrh na vyhlásenie konkurzu alebo ak sa voči zhotoviteľovi vedie exekučné konanie.
8.1.6	Ak dochádza k zmenám právnej formy zhotoviteľa alebo ku zmene vlastníckych vzťahov zhotoviteľa.
8.2	V prípade odstúpenia objednávateľa od tejto zmluvy alebo v prípade odobratia časti prác a výkonov, tvoriacich predmet zmluvy má objednávateľ v dôsledku podstatného porušenia tejto zmluvy zhotoviteľom nárok na zaplatenie zmluvnej pokuty vo výške 10,00 % z ceny diela bez DPH. Zhotoviteľ je ďalej povinný nahradiť škodu a preukázateľné zvýšené náklady, ktoré vzniknú objednávateľovi predĺžením lehoty realizácie stavby a náklady vzniknuté odstúpením alebo odobratím časti výkonov zhotoviteľovi a následným zadaním realizácie diela tretej osobe (bez ohľadu na jednotkové ceny zhotoviteľa) a preukázateľne zvýšené náklady, ktoré vznikli objednávateľovi v súvislosti s doterajšou činnosťou zhotoviteľa na stavbe a v dôsledku odstraňovania vád jeho plnenia. 
8.3		Objednávateľ je oprávnený odstúpiť od tejto zmluvy aj v prípade, ak z dôvodu, že zhotoviteľ nezrealizoval dielo v dohodnutom termíne alebo nezrealizoval dielo riadne v súlade s podkladmi uvedenými v čl. 2. tejto zmluvy, podmienkami uvedenými v tejto zmluve a najmä v súlade s podmienkami uvedenými v zmluve o NFP, čo bude dôvodom k vzniku neoprávnených výdavkov pre objednávateľa vo vzťahu k poskytovateľovi nenávratného finančného príspevku. V uvedenom prípade je zhotoviteľ povinný bezodkladne po doručení výzvy objednávateľa uhradiť pokutu v rozsahu neuznaných finančných prostriedkov zo strany poskytovateľa z vyššie uvedených dôvodov,  ktoré mu objednávateľ dovtedy na základe Zmluvy o dielo poskytol. 
8.4	Zhotoviteľ  je ďalej povinný  nahradiť škodu a preukázateľne zvýšené náklady, ktoré vzniknú objednávateľovi predĺžením lehoty realizácie stavby a náklady vzniknuté odstúpením alebo odobratím časti výkonov zhotoviteľovi a následným zadaním realizácie diela tretej osobe (bez ohľadu na jednotkové ceny zhotoviteľa) a preukázateľne zvýšené náklady, ktoré vznikli objednávateľovi v súvislosti s doterajšou činnosťou zhotoviteľa na stavbe a v dôsledku odstraňovania vád jeho plnenia. 
8.5	Zmluvnou pokutou teda nie je dotknutý nárok objednávateľa na náhradu škody v plnom rozsahu, a to aj keby táto presahovala výšku zmluvnej pokuty.
8.6	V prípade ak zhotoviteľ od tejto zmluvy odstúpi, zaväzuje sa uhradiť objednávateľovi zmluvnú pokutu vo výške 10,00 % z celkovej sumy diela vrátane DPH do 14 dni od odstúpenia od zmluvy. 
8.7	Zmena zmluvy počas jej trvania je možná v súlade s ustanoveniami § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších prepdisov.
8.8	Zmluvné strany sa dohodli, že od tejto zmluvy je možné odstúpiť alebo ju zrušiť len písomne. Zmluvné strany sa dohodli, že za písomné doručenie sa pre prípad zrušenia resp. odstúpenia od tejto zmluvy nepovažuje doručenie faxom alebo e-mailom (elektronickou poštou).

IX. 
Odovzdanie  a  prevzatie  diela

9.1	Zhotoviteľ splní svoju povinnosť vykonať dielo (alebo jeho časť) jeho riadnym ukončením a odovzdaním predmetu diela (alebo jeho časti) objednávateľovi. 
9.2	Podmienkou konečného odovzdania a prevzatia diela je úspešné vykonanie komplexných skúšok predpísaných normami a projektom stavby. Okrem obvyklých preberacích podmienok zhotoviteľ bude dokumentovať kvalitu odovzdaných prác revíznymi správami, správami o predpísaných skúškach, doloženými atestami alebo certifikátmi zhotoviteľom zabudovaných výrobkov, tieto kompletne predloží objednávateľovi pri preberacom konaní stavby. Ak sú uvedené skúšky neúspešné z viny zhotoviteľa, budú tieto v plnom rozsahu opakované do troch dní, na jeho náklady.
9.3	O odovzdaní a prevzatí diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov Diela zistených pri preberacom konaní s určením termínu na ich odstránenie. Obsahom zápisu je vyhlásenie objednávateľa, že odovzdané dielo preberá a ak nie, uvedie dôvody.
9.4	Zhotoviteľ odstráni zistené vady a nedorobky na vlastné náklady. O odstránení vád a nedorobkov, zistených pri odovzdaní a prevzatí diela, bude spísaný záznam podpísaný oprávnenými zástupcami oboch zmluvných strán.
9.5	Predmet zmluvy je považovaný za splnený, ak je dielo riadne odovzdané a prevzaté preberacím protokolom o odovzdaní a prevzatí diela.
9.6	Objednávateľ má dispozičné právo riadneho užívania stavby. Zhotoviteľ je vlastníkom predmetu zmluvy a znáša nebezpečenstvo škody na zhotovovanom predmete zmluvy a stavbe. Vlastnícke právo a zodpovednosť za nebezpečenstvo škody na zhotovenej veci prechádza na objednávateľa odovzdaním predmetu zmluvy objednávateľovi. 

X.
Spolupôsobenie zmluvných strán

10.1	Objednávateľ môže kedykoľvek sledovať obsah stavebného denníka a k zápisom pripojiť svoje stanovisko. 
10.2	Zápisy v stavebnom denníku sa nepovažujú za zmenu zmluvy. Tie záznamy v stavebnom denníku, ktoré majú vplyv na rozsah prác, cenu diela, čas plnenia, prípadne ďalšie záväzky dohodnuté v tejto zmluve, budú slúžiť ako podklad pre vypracovanie písomného dodatku k zmluve.
10.3	Zhotoviteľ zodpovedá za ochranu priestoru staveniska, za jeho zabezpečenie a za škody vzniknuté porušením svojich povinností podľa platných právnych predpisov.
10.4	Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v danom objekte.
10.5	Zhotoviteľ pri realizácii predmetu zmluvy je povinný dodržiavať predpisy a aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.
10.6	Pre sledovanie postupu výstavby môže objednávateľ organizovať na stavbe kontrolné dni, na ktoré bude pozývať účastníkov výstavby, vyhotovovať zápisy o ich priebehu a posielať ich účastníkom kontrolných dní.

XI.
Záverečné ustanovenia

11.1	Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami. 
11.2	Právne vzťahy zmluvných strán neupravené touto zmluvou sa riadia príslušnými ustanoveniami Obchodného zákonníka, prípadne ďalšími relevantnými právnymi predpismi.
11.3	Táto zmluva je vyhotovená v 4 rovnopisoch, z ktorých objednávateľ obdrží tri rovnopisy a zhotoviteľ jeden rovnopis.
11.4	Zhotoviteľ je povinný strpieť výkon kontroly (auditu) súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti zmluvy o NFP v zmysle čl. 12 Všeobecných zmluvných podmienok k zmluve o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. 
11.5	Dielo je realizované v rámci projektu Zvýšenie kapacity pre predprimárne vzdelávanie v Základnej škole s materskou školou Rudolfa Dilonga v Trstenej s kódom ITMS 302021L072.
11.6	Zmluva nadobúda platnosť a účinnosť dňom jej podpísania zmluvnými stranami. 

V................................... dňa .............................	V................................... dňa .............................

Objednávateľ	Zhotoviteľ